bluuebunny/crossref_metadata_2025 huggingface dataset:
Κλινικο-επιδημιολογική και εργαστηριακή μελέτη της Coxiella burnetii (πυρετός Q) στην Κρήτη
Authors: Κοκκίνη Σοφία
Published: August 2021

Ο πυρετός Q είναι μια ζωονόσος με παγκόσμια κατανομή και προκαλείται από την Coxiella burnetii, ένα υποχρεωτικά ενδοκυττάριο Gram-αρνητικό βακτήριο. Χαρακτηρίζεται από υψηλή μολυσματικότητα και κατατάσεται ως κατηγορίας Β παράγοντας βιοτρομοκρατίας (class B bioterrorism agent).Οι κύριο ξενιστές του βακτηρίου είναι τα οικόσιτα ζώα όπως είναι τα βοοειδή, οι κατσίκες και τα πρόβατα μπορεί όμως επίσης να ανευρεθεί και σε άλλα οικόσιτα θηλαστικά, σε πουλιά και σε κρότωνες. Η C. burnetii απεκκρίνεται στα ούρα, τα κόπρανα και το γάλα των μολυσμένων ζώων, ωστόσο οι υψηλότερες συγκεντρώσεις του παθογόνου ανευρίσκονται στα λώχειά τους.Η νόσος μεταδίδεται κυρίως μέσω εισπνοής μολυσμένων σταγονιδίων. Η μόλυνση παραμένει ασυμπτωματική στα ζώα, αν και έχουν αναφερθεί επαναλαμβανόμενες αποβολές σε μολυσμένα ζώα, γεγονός που επιτρέπει τη συνεχή αποβολή βακτηρίων στο περιβάλλον. Στους ανθρώπους ο πυρετός Q μπορεί να εμφανιστεί με την οξεία ή τη χρόνια μορφή. Η οξεία μορφή της νόσου εμφανίζεται συνήθως ως ένα αυτοπεριοριζόμενο εμπύρετο νόσημα με συμπτωματολογία λοίμωξης ανώτερου αναπνευστικού, μπορεί ωστόσο να προκαλέσει και σοβαρότερες κλινικές εκδηλώσεις όπως πνευμονία, ηπατίτιδα και λοίμωξη του ΚΝΣ. Η πιο συχνή εκδήλωση της χρόνιας μορφής της νόσου είναι η ενδοκαρδίτιδα και συναντάται συνήθως σε ασθενείς με υποκείμενη βαλβιδοπάθεια. Ιδιαίτερη προσοχή χρειάζεται κατά τη διάρκεια της εγκυμοσύνης λόγω του δυνητικού κινδύνου για σοβαρές επιπλοκές.Η θεραπεία καθορίζεται από τη μορφή και τα χαρακτηριστικά της λοίμωξης. Είναι ιδιάιτερα δύσκολη στα παιδιά και στις γυναίκες που εγκυμονούν, λόγω της αντένδειξης χορήγησης διαφόρων αντιβιοτικών, καθώς και στις περιπτώσεις χρονιότητας όπου απαιτείται μακροχρόνια θεραπεία.Υπάρχουν διαθέσιμα εμβόλια ωστόσο η χρήση τους είναι περιορισμένη.Μετά από οξύ πυρετό Q συστήνεται η παρακολούθηση με ορολογικό και υπερηχογραφικό έλεγχο, ώστε να ανιχνεύονται νωρίς οι περιπτώσεις μετάπτωσης σε χρονιότητα (κυρίως με τη μορφή της ενδοκαρδίτιδας).
Η έκφραση του επαγωγέα σήματος και ενεργοποιητή της μεταγραφής (STAT1) και η συσχέτισή του με τη σταδιοποίηση, το βαθμό διαφοροποίησης και την επιβίωση στο ακανθοκυτταρικό καρκίνωμα της στοματικής κοιλότητας
Authors: Παππά Ελένη
Published: August 2021

Σκοπός: Η παρούσα μελέτη διερευνά τα πρότυπα της ανοσοϊστοχημικής έκφρασης του ογκοκατασταλτικού γονιδίου του επαγωγέα σήματος και ενεργοποιητή της μεταγραφής-1 (STAT1), καθώς και της ενεργού φωσφορυλιωμένης μορφής του (PSTAT1), ως πιθανών προγνωστικών δεικτών σε ασθενείς με ακανθοκυτταρικό καρκίνωμα του στόματος (ΑΚΣ).Ασθενείς και Μέθοδοι: Η έκφραση των πρωτεϊνών STAT1 και PSTAT1 προσδιορίστηκε ανοσοϊστοχημικά, τόσο σε περιοχές με ΑΚΣ, όσο και σε παρακείμενες περιοχές φυσιολογικού βλεννογόνου, σε μία σειρά 49 ασθενών που υποβλήθηκαν σε χειρουργική επέμβαση αφαίρεσης της πρωτοπαθούς καρκινικής εστίας από τη στοματική κοιλότητα. Τα αποτελέσματα από την ανοσοϊστοχημεία συσχετίστηκαν με όλες τις διαθέσιμες κλινικές και παθολογοανατομικές παραμέτρους που ελήφθησαν μέσα από περίοδο παρακολούθησης 7 ετών, μεταξύ των οποίων περιλαμβάνονται η συνολική επιβίωση και η ανταπόκριση των ασθενών στην εφαρμοζόμενη συμπληρωματική θεραπεία.Αποτελέσματα: Παρατηρήθηκε στροφή προς χαμηλότερα ποσοστά κυττάρων με έκφραση των πρωτεϊνών STAT1 (P < 0,014) και PSTAT1 (P < 0,001) στις περιοχές με ΑΚΣ, συγκριτικά με τους παρακείμενους φυσιολογικούς ιστούς, ενώ δεν τεκμηριώθηκε κάποια συσχέτιση με τις κλινικές και παθολογοανατομικές παραμέτρους των ασθενών. Ωστόσο, για την ομάδα των ασθενών που έλαβαν συμπληρωματική χημειοθεραπεία, η αυξημένη ένταση χρώσης για την πρωτεΐνη PSTAT1 σε περιοχές με ΑΚΣ συσχετίστηκε με καλύτερα αποτελέσματα αναφορικά με τη συνολική επιβίωση (P = 0,008).Συμπεράσματα: Η παρούσα μελέτη είναι η πρώτη που διερευνά ταυτόχρονα τα πρότυπα ανοσοϊστοχημικής έκφρασης των πρωτεϊνών STAT1 και PSTAT1 και την προγνωστική τους σημασία σε ασθενείς με ΑΚΣ, αναδεικνύοντας τον πιθανό ρόλο που μπορεί να διαδραματίσει η πρωτεΐνη PSTAT1 ως βιολογικού δείκτη για τον καθορισμό της θεραπευτικής διαδικασίας. Βέβαια, είναι αναγκαία η διεξαγωγή μεγάλων προοπτικών μελετών για την επαλήθευση των αποτελεσμάτων της παρούσας εργασίας.
Διαταραχές συναισθήματος και συμπεριφοράς που προκαλεί το φαινόμενο του σχολικού εκφοβισμού σε παιδιά και εφήβους 11-14 χρονών στην Κύπρο
Authors: Χατζηιωνά-Παραδεισιώτη Άννα
Published: August 2021

ΣΤΟΧΟΙ: Μελέτη της συχνότητας του Σ.Ε. στον κλινικό πληθυσμό των παιδιών, 11-14 χρονών που προσέρχονταν στις Υπηρεσίες Ψυχικής Υγείας Παιδιών και Εφήβων (ΥΨΥΠΕ) της Κύπρου, σύγκριση με συχνότητα Σ.Ε. σε γενικό πληθυσμό ίδιου ηλικιακού φάσματος, καταγραφή των συναισθηματικών δυσκολιών και τα προβλημάτων συμπεριφοράς απότοκων του Σ.Ε, της συχνότητας PTSD στα θύματα, των πεποιθήσεις των παιδιών για το Σ.Ε., αντιδράσεων, συμμαθητών και ενηλίκων, ηλικίας, φύλου κλ. και η σχέση τους με τον Σ.Ε.ΜΕΘΟΔΟΣ: Συμμετείχαν 200 παιδιά καθώς και οι γονείς τους. Τα διαγνωστικά εργαλεία ήταν : The Revised Olweus Bully/Victim Questionnaire/ Pro-Victim Scale προαρμοσμένο και σταθμισμένο στον Ελληνικό πληθυσμό, τα ερωτηματολόγια Δυσκολιών και Δυνατοτήτων, για γονείς και παιδιά, τα ερωτηματολόγια CPTSD-RI και ASEBA (YSR, CBCL). ΑΠΟΤΕΛΕΣΜΑΤΑ: Ο κλινικός πληθυσμός των παιδιών 11-14 χρονών θυματοποιήθηκε σε διπλάσιο ποσοστό από τον αντίστοιχο γενικό πληθυσμό, τα εμπλεκόμενα στο Σ.Ε παιδιά παρουσιάζουν σημαντικές συναισθηματικές δυσκολίες και προβλήματα συμπεριφοράς, το (65%) των θυμάτων παρουσιάζουν μέτριου έως πολύ σοβαρού βαθμού PTSD, τα κορίτσια παρουσιάζουν συχνότερα PTSD, τα αγόρια εκφόβιζαν συχνότερα, τα κοινωνικά απομονωμένα παιδιά θυματοποιούνται συχνότερα, κλ. ΣΥΜΠΕΡΑΣΜΑΤΑ: Ο Σ.Ε. επιβαρύνει σημαντικά την ψυχική υγεία των ευάλωτων ψυχικά παιδιών. Βάσει των αποτελεσμάτων μπορεί να σχεδιάσουν αντι -εκφοβιστικά προγράμματα και πολιτικές.
Η επίδραση της έντονης φυσικής άσκησης στην ανάπτυξη και την ενήβωση αθλητών γυμναστικής υψηλού αγωνιστικού επιπέδου
Authors: Ρόττστεϊν Λωρεντάνα
Published: August 2021

Οι ομάδες των ορμονών που επηρεάζουν σημαντικά την αύξηση και την ανάπτυξη των παιδιών και των εφήβων, ανήκουν κυρίως στον άξονα της αύξησης και της αναπαραγωγής, στο σύστημα του stress και στο αναοσολογικό σύστημα. Η κορτιζόλη, η λεπτίνη και η IL-6 αποτελούν στρεσογόνους παράγοντες οι οποίοι συνδέονται με τη δυναμική της ανάπτυξης και ενηβωσης του ανθρώπινου οργανισμού. Εκτός από την επίδραση τον ορμονών, η ενήβωση και η αναπαραγωγή του φύλου μπορεί να επηρεαστεί από φαρμακολογικούς παράγοντες, όπως είναι η υδροκορτιζόνη, τα αναβολικά στεροειδή και τα οιστρογόνα. Η φυσική άσκηση είναι ένας τύπος φυσικού stress που προκαλεί πλήθος ορμονικών, μεταβολικών και ανοσολογικών αλλαγών ενώ οι αθλητές και οι αθλήτριες ρυθμικής και ενόργανης γυμναστικής εκτίθονται σε έντονους φυσικούς και ψυχολογικούς στρεσογόνους παράγοντες. Τα τελευταία χρόνια οι προσδιορισμοί στο σίελο προσελκύουν τεράστιο ενδιαφέρον (λόγω του ανώδυνου τρόπου συλλογής του σιέλου) και κυρίως χρησιμοποιούνται στην Ενδοκρινολογία για την παρακολούθηση των επιπέδων των στεροειδών ορμονών. Υλικά και Μέθοδοι: Μελετήθηκαν 142 αθλήτριες και 97 αθηλτές της ενόργανης γυμναστικής υψηλού αγωνιστικού επιπέδου καθώς και 107 αθλήτριες της ρυθμικής γυμναστικής. Ως ομάδα ελέγχου μελετήθηκαν 73 κορίτσια και 68 αγόρια, τα οποία δεν αθλούνταν. Η συλλογή των δειγμάτων έγινε χρησιμοποιώντας μια ειδικά σχεδιασμένη συσκευή συλλογής σιέλου (Salivette). Για τον προσδιορισμό της λεπτίνης στο σίελο χρησιμοποιήθηκε ραδιοανοσολογική μέθοδος ενώ για τον προσδιορισμό της κορτιζόλης η μέθοδος ηλεκτροχημειοφωταύγειας. Για την μέτρηση της IL-6 στο σίελο αναπτύχθηκε και επικυρώθηκε μέθοδος Elisa υψηλής ευαισθησίας. Αποτελέσματα: Οι αθήτριες της ρυθμικής και της ενόργανης γυμναστικής χαρακτηρίζονται από υψηλότερα επίπεδα κορτιζόλης στο σίελο (p<0,01) συγκριτικά με τους μάρτυρες και τους αθλητές της ενόργανης. Τόσο στους αθλητές όσο και στις αθλήτριες της ενόργανης γυμναστικής, οι απογευματινές τιμές κορτιζόλης (μετά από άσκηση) παραμένουν στα ίδια επίπεδα με τις πρωινές τιμές. Στις αθλήτριες της ενόργανης τα επίπεδα της IL-6 παρουσιάζουν τάση αύξησης και της λεπτίνης τάση μείωσης μετά από άσκηση, αν και οι μεταβολές αυτές δεν είναι στατιστικά σημαντικές. Η συλλογή του σιέλου είναι μια μη επεμβατική, ανώδυνη τεχνική που επιτρέπει την επαναλαμβανόμενη δειγματοληψία. Η ραδιοανοσολογικής μέθοδος είναι απλή και εύκολη για τον προσδιορισμό της λεπτίνης στο σίελο, ενώ η μέθοδος της ηλεκτροχημειοφωταύγειας αποτελεί αξιόπιστη επιλογή για τη μέτρηση της κορτιζόλης στο σίελο. Για τον προσδιορισμό της IL-6 στο σίελο απαιτείται η ανάπτυξη και η επικύρωση μεθόδου Elisa, λόγω του ότι ο σίελος επηρεάζει τη μέτρηση της συγκεκριμένης κυτοκίνης. Τόσο στις αθλήτριες όσο και στους αθλητές της ενόργανης γυμναστικής υψηλού αγωνιστικού επιπέδου, ο νυχθημερήσιος ρυθμός έκκρισης της κορτιζόλης καταργείται. Επίσης οι αθλήτριες της ενόργανης γυμναστικής χαρακτηρίζονται από υψηλότερες τιμές δεικτών stress συγκριτικά με τους αθλητές
Σχέση σειράς γέννησης παιδιού και καπνίσματος μητέρας με λόγο αγοριών / κοριτσιών και ενδομήτρια αύξηση
Authors: Ασημακοπούλου Ασπασία
Published: August 2021

Σκοπός: Να αξιολογηθεί ο λόγος αγόρια/κορίτσια (sex ratio) στα παιδιά καπνιστριών και μηκαπνιστριών μητέρων, σε σχέση με τη σειρά γέννησης των παιδιών (τόκος).Να αξιολογηθεί το αποτέλεσμα του καπνίσματος της μητέρας κατά την εγκυμοσύνη στην εμβρυικήανάπτυξη σε σχέση με τον τόκο την ηλικία και τον αριθμό των τσιγάρων που κάπνιζαν οι μητέρες ανάημέρα κατά την εγκυμοσύνη και το φύλο των παιδιών.Σχεδιασμός: Προοπτική μελέτη.Τόπος: Πανεπιστημιακό Γενικό Νοσοκομείο Πατρών.Αντικείμενο: Μελετήθηκαν 2.108 τελοιόμηνα νεογνά που γεννήθηκαν από το 1993 έως και το 2002, 665νεογνά καπνιστριών μητέρων και 1.443 νεογνά μη καπνιστριών μητέρων.Αποτελέσματα: Ο λόγος αγόρια/κορίτσια στο σύνολο των νεογνών που μελετήθηκε ήταν 1,09. Ηυπεροχή των αγοριών στα παιδιά των καπνιστριών και μη καπνιστριών μητέρων ήταν 1,26 και 1,03αντίστοιχα. Στα παιδιά των καπνιστριών μητέρων που ήταν τόκων 1, 2 και ≥3 ήταν 1,47, 1,35 και 0,92αντίστοιχα, ενώ στα παιδιά των μη καπνιστριών μητέρων ήταν 1,04, 1,00 και 1,03 αντίστοιχα.Η στατιστική ανάλυση παλινδρόμησης έδειξε ότι η πιθανότητα για γέννηση αγοριού από καπνίστριεςμητέρες ήταν σημαντικά μεγαλύτερη στις πρωτότοκες παρά στους τόκους ≥3, ανεξάρτητα από τηνηλικία της μητέρας. Αντίστροφα, η σειρά γέννησης των παιδιών δεν επηρέασε τον λόγοαγόρια/κορίτσια στις μη καπνίστριες μητέρες.Αυξανομένου του τόκου στα νεογνά των μη καπνιστριών μητέρων παρατηρήθηκε μια σταδιακή αύξησητης ανάπτυξης ενώ στα νεογνά μη καπνιστριών μητέρων παρατηρήθηκε μια σταδιακή μείωση τηςανάπτυξης. Αυτό το αποτέλεσμα ήταν περισσότερο εμφανές στα αγόρια. Ένα σημαντικά αρρνητικόαποτέλεσμα στην αύξηση παρατηρήθηκε από την στην συσχέτιση του καπνίσματος με τον τόκο(p=0,0013) και, με το φύλο και τον τόκο (p=0,001). Υπήρχε μια σημαντική αρρνητική συσχέτισηανάμεσα στον αριθμό των τσιγάρων που καπνίζονταν ανά ημέρα και της αύξησης η δύναμη της οποίαςαυξανόταν με την αύξηση του τόκου, κυρίως στα αγόρια.Συμπεράσματα: Οι πρωτότοκες μητέρες που κάπνιζαν κατά την εγκυμοσύνη γέννησαν σημαντικά περισσότερα αγόρια απ’ ότι κορίτσια, ενώ μητέρες με τόκους ≥3 γέννησαν περισσότερα κορίτσια.Δευτερότοκες γυναίκες που κάπνιζαν λιγότερα από 10 τσιγάρα την ημέρα γέννησαν σημαντικάπερισσότερα αγόρια, αλλά ο λόγος αγόρια/κορίτσια ελαττώθηκε όταν κάπνιζαν ≥10 τσιγάρα την ημέρα.Το κάπνισμα της μητέρας κατά την κύηση προκαλεί καθυστέρηση στην εμβρυική αύξηση, κυρίως στααγόρια, ένα αποτέλεσμα που ενισχύεται με τον τόκο αλλά είναι ανεξάρτητο από την ηλικία της μητέρας..
Μεταλλικές ενδοπροθέσεις που απελευθερώνουν φαρμακευτικές ουσίες στο ενδαγγειακό μοντέλο φλεβών κονίκλου
Authors: Κίτρου Παναγιώτης
Published: August 2021

ΣκοπόςΤο παρόν πρωτόκολλο σχεδιάστηκε προκειμένου να εκτιμήσει την ασφάλεια και τηνfeasibility των μεταλλικών ενδοπροθέσεων που απελευθερώνουν φαρμακευτικές ουσίες(Drug-Eluting Stents, DES) έναντι των απλών μεταλλικών ενδοπροθέσεων (Bare-MetalStents, BMS) στο φλεβικό μοντέλο κονίκλου, χρησιμοποιώντας Οπτική ΣυνεκτικήΤομογραφία (Frequency Domain – Optical Coherence Tomography, FD-OCT).ΜέθοδοιΔεκατρείς λευκοί κόνικλοι Νέας Ζηλανδίας υποβλήθηκαν σε τοποθέτηση μεταλλικώνενδοπροθέσεων που απελευθερώνουν Zotarolimus (Group DES) στη μία κοινή λαγόνιο φλέβακαι απλών μεταλλικών ενδοπροθέσεων (Group BMS) στην απέναντι κοινή λαγόνιο. Ταπρωτογενή καταληκτικά σημεία περιελάμβαναν την τεχνική επιτυχία της τοποθέτησης τωνμεταλλικών ενδοπροθέσεων καθώς και την σύγκριση της νεοενδοθηλιακής υπερπλασίαςανάμεσα στα δύο υπό μελέτη σύνολα με την βοήθεια την οπτικής συνεκτικής τομογραφίας.ΑποτελέσματαΗ τεχνική επιτυχία της τοποθέτησης 13 μεταλλικών ενδοπροθέσεων που απελευθερώνουνφαρμακευτικές ουσίες και 13 απλών μεταλλικών ενδοπροθέσεων ήταν 100% (26/26μεταλλικές ενδοπροθέσεις). Τρεις κόνικλοι πέθαναν (3/13, 23%) μέσα στις πρώτες 45 μέρες.Τα υπόλοιπα 10/13 ζώα (77%) θανατώθηκαν την 90η μέρα από την ημέρα τοποθέτησης τωνμεταλλικών ενδοπροθέσεων. Οι 20 μεταλλικές ενδοπροθέσεις (stents) αφαιρέθηκαν μεεπιτυχία. Επιτυχής FD-OCT πραγματοποιήθηκε σε όλα τα τμήματα των κοινών λαγόνιωνφλεβών που αφαιρέθηκαν, 10 στο Group DES και 10 στο Group BMS. Δεν υπήρξε στατιστικάσημαντική διαφορά στην μέση νεοενδοθηλιακή υπερπλασία ανάμεσα στα δύο σύνολα(3.02±1.19mm2 στο Group DES, έναντι 2.76±1.17mm2 στο Group BMS).ΣυμπέρασμαΣε αυτό το πειραματικό πρωτόκολλο, η τοποθέτηση DES στο φλεβικό αγγειακό σύστημα ήταν δυνατή. Η νεοενδοθηλιακή υπερπλασία ήταν παρόμοια και στα δύο σύνολα μετά από περίοδοελέγχου τριών μηνών.
Genome organization, functional analysis of biosynthetic genes and metabolic diversity of triterpenes in legumes
Authors: Κροκιδά Αφροδίτη
Published: August 2021

Τα τριτερπένια είναι φυτικοί δευτερογενείς μεταβολίτες που προέρχονται από την κυκλοποίηση του 2,3-οξειδοσκουαλενίου από εξειδικευμένα ένζυμα, τις συνθάσες ή κυκλάσες του οξειδοσκουαλενίου. Ο ρόλος της συνθάσης της λουπεόλης, που κωδικοποιείται από το γονίδιο OSC3, καθώς και το προϊόν του, λουπεόλη, διερευνήθηκε σε αναπτυσσόμενες ρίζες και φυμάτια του μοντέλου-ψυχανθούς Lotus japonicus. Τα πρότυπα έκφρασης του γονιδίου OSC3 σε διάφορα αναπτυξιακά στάδια μη μολυσμένων και μολυσμένων ριζών με το συμβιώτη Mesorhizobium loti καθορίστηκαν. Η ιστοειδική έκφραση του γονιδίου OSC3 καθορίστηκε με in situ υβριδισμό. Πραγματοποιήθηκε λειτουργική ανάλυση σε μετασχηματισμένες ρίζες που παρουσίαζαν αποσιώπηση του γονιδίου OSC3. Στις μετασχηματισμένες ρίζες καθορίστηκε η απουσία παραγωγής λουπεόλης με GC-MS. Τα μετασχηματισμένα φυτά παρουσίασαν το φαινότυπο της πιο ταχείας φυματιογένεσης σε σύγκριση με τα φυτά – μάρτυρες. Επιπλέον, η έκφραση του γονιδίου ENOD40, γονίδιο δείκτης της έναρξης σχηματισμού των καταβολών των φυματίων, αυξήθηκε σημαντικά στα μετασχηματισμένα φυτά. Η εξωγενής παροχή λουπεόλης σε αγρίου τύπου φυτά παρείχε επιπλέον ενδείξεις για τον αρνητικό ρυθμιστικό ρόλο της λουπεόλης στην έκφραση του γονιδίου ENOD40. Η βιοσύνθεση της λουπεόλης μπορεί να αποδωθεί αποκλειστικά στο γονίδιο OSC3. Λαμβάνοντας όλα αυτά υπ’όψιν, προτείνεται στη λουπεόλη ένας ρόλος στο σχηματισμό των φυματίων μέσω της ρύθμισης της έκφρασης του γονιδίου ENOD40. Επιπρόσθετα, τα γονίδια που συμμετέχουν σε μονοπάτια βιοσύνθεσης τριτερπενοειδών οργανώνονται σε γονιδιακές συστοιχίες στα φυτά της βρώμης και του Arabidopsis thaliana. Η παρουσία μιας ανάλογης γονιδιακής συστοιχίας στο φυτό L. japonicus ταυτοποιήθηκε. Στη γονιδιωματική περιοχή που εδράζεται το γονίδιο της συνθάσης της β-αμυρίνης, εντοπίστηκαν δύο γονίδια του κυτοχρώματος Ρ450 καθώς και μία ρεδουκτάση. Ο λειτουργικός χαρακτηρισμός της γονιδιακής συστοιχίας πραγματοποιήθηκε με ετερόλογη έκφραση σε φύλλα Nicotiana benthamiana. Μια καινούρια δομή τριτερπενοειδούς, η διυδρολουπεόλη, παράγεται από την συνθάση της β-αμυρίνης. Επιπλέον, ένα καινούριο ένζυμο του κυτοχρώματος Ρ450, το CYP71D353, χαρακτηρίστηκε, το οποίο καταλύει το σχηματισμό του 20-hydroxybetulinic acid μέσω τριών διαδοχικών βημάτων οξείδωσης της διυδρολουπεόλης. Τα πρότυπα έκφρασης των γονιδίων μελετήθηκαν σε διαφορετικές αναπτυξιακές και περιβαλλοντικές συνθήκες. Τα γονίδια της συστοιχίας συν-εκφράζονται κατά τη διάρκεια της ανάπτυξης των φυματίων και των ριζών, σε φυτά που υποβληθήκαν σε καταπονήσεις και σε φυτά που αναπτύχθηκαν παρουσία ορμονών. Ο φυσιολογικός ρόλος της γονιδιακής συστοιχίας στη φυματιογένεση και στην φυτική ανάπτυξη μελετήθηκε σε μετασχηματισμένα φυτά με αποσιώπηση. Επιπλέον, αποκαλύφθηκε ένας μηχανισμός επιγενετικής τροποποίησης που πιθανά εμπλέκεται στη ρύθμιση της γονιδιακής συστοιχίας. Μια γονιδιακή συστοιχία που αποτελείται από λειτουργικά συσχετιζόμενα γονίδια εμπλέκεται στη βιοσύνθεση τριτερπενοειδών στα ψυχανθή και πιθανά εμπλέκεται στη φυτική ανάπτυξη.
Μέτρηση και ανάλυση της φτώχειας των ηλικιωμένων ατόμων στην Ευρώπη
Authors: Γεωργιάδης Θωμάς
Published: August 2021

Αξιοποιώντας πρωτογενή δεδομένα από τα τρία πρώτα κύματα της έρευνας SHARE (Έρευνα για την Υγεία, τη Γήρανση και τη Συνταξιοδότηση στην Ευρώπη), η εμπειρική ανάλυση της παρούσας διατριβής επιχειρεί τη μέτρηση και ανάλυση της φτώχειας των ατόμων ηλικίας 50 ετών και άνω σε δεκατρείς χώρες της Ευρώπης. Ο βασικός σκοπός της ανάλυσης συνδέεται με την προσπάθεια αποτύπωσης ενός «σημείου αναφοράς» των σημαντικότερων διαστάσεων του φαινομένου πριν την κρίση, στη βάση του οποίου να μπορούν να αξιολογηθούν οι δυναμικές, λόγω της κρίσης, αλλαγές στις διαστάσεις της φτώχειας των ηλικιωμένων στις χώρες της Ευρώπης. Το περιεχόμενο της διατριβής επικεντρώνεται στις εξής τρεις ερευνητικές κατευθύνσεις. Πρώτον, την ανάλυση των διαστάσεων που αφορούν τους δείκτες φτώχειας και τους προσδιοριστικούς παράγοντες του φαινομένου, με σκοπό την ανάδειξη της σημασίας των διαφορετικών συστημάτων συντάξεων στην ερμηνεία των μεταξύ των χωρών διαφοροποιήσεων του κινδύνου φτώχειας των ηλικιωμένων στην Ευρώπη. Δεύτερον, τη διερεύνηση του περιεχομένου που προσλαμβάνει η κατάσταση φτώχειας στις επιμέρους χώρες. H τρίτη κατεύθυνση της έρευνας αφορά τη διατύπωση παρατηρήσεων αναφορικά με μεθοδολογικά ζητήματα ανάλυσης της φτώχειας. Από μεθοδολογικής σκοπιάς, η χρησιμότητα του συγκεκριμένου εγχειρήματος συνδέεται με την ανάδειξη μιας σειράς δόκιμων μεθοδολογικών προσεγγίσεων, οι οποίες μπορούν να χρησιμοποιηθούν και για την ανάλυση της δυναμικής επίδρασης της κρίσης στο φαινόμενο της φτώχειας.
Το γλωσσικό ιδίωμα της βορειοδυτικής Πάφου
Authors: Χριστοδούλου Χαράλαμπος
Published: August 2021

Αντικείμενο της παρούσας εργασίας αποτελεί η περιγραφή του ιδιώματος Βορειοδυτικής Πάφου, με έμφαση στο φωνολογικό του σύστημα. Στην περιγραφή βασίζομαι κυρίως σε πρωτογενές υλικό που συλλέχθηκε από έρευνα πεδίου κατά την περίοδο 2008-2014, καθώς και σε άλλες προφορικές και γραπτές πηγές. Υιοθετείται το μοντέλο της γενετικής φωνολογίας, με παραγωγικές διαδικασίες και την ύπαρξη ενδιάμεσων τύπων μεταξύ της υποκείμενης και της επιφανειακής δομής. Έμφαση δίνεται στα διακριτικά χαρακτηριστικά και τις αυτοτεμαχιακές αναπαραστάσεις των τεμαχίων και των διαδικασιών στις οποίες εμπλέκονται. Η εργασία περιλαμβάνει 9 κεφάλαια: 1. Εισαγωγή. 2. Γενική περιγραφή του ιδιώματος: πρόκειται για μία συνοπτική περιγραφή της φωνητικής / φωνολογίας, της μορφολογίας, της σύνταξης και του λεξιλογίου του ιδιώματος. 3. Φωνήεντα και σύμφωνα, με έμφαση στην απόδοση των κατάλληλων διακριτικών χαρακτηριστικών σε κάθε τεμάχιο. 4. Συλλαβική δομή, όπου παρέχονται επιχειρήματα υπέρ μίας καθαρά φωνοτακτικής και όχι συλλαβικής προσέγγισης κατά την εξέταση των φωνολογικών διαδικασιών του ιδιώματος. 5. Συμφωνικά συμπλέγματα: περιγραφή των τροπών που αφορούν σύμφωνα που αποτελούν μέλη δισυμφωνικών και τρισυμφωνικών συμπλεγμάτων. 6. Ημιφωνοποίηση και τροπές των συμπλεγμάτων με ημίφωνο. 7. Τροπές απλών συμφώνων, κυρίως μεσοφωνηεντικών ή αρχικών πριν από φωνήεν. 8. Ουρανώσεις. 9. Συμπεράσματα και γενικές παρατηρήσεις. Πλην της εκτενούς περιγραφής των φωνολογικών διαδικασιών του ιδιώματος, γίνονται καινούργιες προτάσεις σε ζητήματα που απασχόλησαν τη φωνολογική θεωρία, όπως οι ανομοιώσεις εξακολουθητικότητας, η ημιφωνοποίηση, η κλειστοποίηση του ημιφώνου κτλ. και έχουν εντοπιστεί στοιχεία που δεν αναφέρονται στη μέχρι τώρα έρευνα. Σε κάθε κεφάλαιο γίνονται επίσης γλωσσογεωγραφικές παρατηρήσεις, με στόχο την ανάδειξη της ιδιαίτερης φυσιογνωμίας του ιδιώματος εντός του κυπριακού χώρου και της ευρύτερης νοτιοανατολικής διαλεκτικής ζώνης.
Το κόμμα ως επαγγελματικός εκλογικός μηχανισμός
Authors: Ζαγορίτη Παρασκευή
Published: August 2021

Η διατριβή επιχειρεί να προσεγγίσει και να ερμηνεύσει τη διαδικασία του μετασχηματισμού ενός πολιτικού κόμματος, αναλύοντας τον μέσα από ένα σύνθετο πλέγμα οργανωτικών αλλαγών, εσωτερικών αναδιανομών ρόλων και κινήτρων, ιδεολογικών αναζητήσεων και επικοινωνιακών μεταμορφώσεων. Tο ΠΑΣΟΚ θα κερδίσει τις εκλογές του 2009, αλλά όχι με τη μορφή που επεδίωκε (αρχικά) ο Γ. Παπανδρέου: ένα ανοιχτό, συμμετοχικό, αποκεντρωμένο κόμμα. Θα ανέλθει στην εξουσία φέροντας τα χαρακτηριστικά ενός κόμματος επαγγελματικού εκλογικού μηχανισμού όπως έχει περιγράψει ο Panebianco: επικεντρωμένου στον ανεξάρτητο ηγέτη και στην προσδεμένη σε αυτόν (νέα) κυρίαρχη συμμαχία, με αδύναμους κάθετους οργανωτικούς δεσμούς, με «νέου τύπου» διαμεσολαβητές που λειτουργούν ανεξάρτητα από το κόμμα αλλά σε απόλυτη ταύτιση με τον αρχηγό και με την επαγγελματική γραφειοκρατία να αντικαθιστά εξ ολοκλήρου την κομματική γραφειοκρατία.
Το παράλληλο πρόγραμμα σπουδών στο μάθημα της πληροφορικής και οι επικρατούσες αντιλήψεις στη σχολική κοινότητα
Authors: Βενέτης Σταμάτιος
Published: August 2021

Η παρούσα διατριβή μελετά τις λειτουργίες του Παράλληλου Προγράμματος Σπουδών μέσα από την εφαρμογή στη πράξη του μαθήματος της Πληροφορικής και των ΤΠΕ στα σχολεία της δευτεροβάθμιας εκπαίδευσης της ευρύτερης περιοχής του Πειραιά, τη σχολική περίοδο 2011-2012. Εξετάζει κατά πόσο το μάθημα της Πληροφορικής και των ΤΠΕ συμβάλλει στην ανάπτυξη των απαραίτητων δεξιοτήτων και ικανοτήτων για την κατανόηση και ωφέλιμη χρήση του Η/Υ και του Διαδικτύου. Το δείγμα αποτελείται από τρεις αντιπροσωπευτικές σχολικές μονάδες όπου μέσα από αδόμητες συνεντεύξεις (καθηγητών πληροφορικής, διευθυντών, μαθητών και γονέων) και αβίαστη παρατήρηση του ανθρωπογενούς περιβάλλοντος φανερώνεται το τι πραγματικά μαθαίνουν οι μαθητές στα ελληνικά σχολεία.
Η επίδραση των απειλών διεθνούς ασφάλειας στον τουρισμό
Authors: Λουϊζίδη Αγλαΐα-Ελένη
Published: August 2021

Η μελέτη αυτή έχει στόχο να συνδέσει το ζήτημα της ασφάλειας με το φαινόμενο του τουρισμού. Στο θεωρητικό μέρος εξετάζεται ολιστικά η σύγχρονη έννοια της ασφάλειας όπως έχει προσδιοριστεί στο μεταψυχροπολεμικό περιβάλλον. Τονίζεται ότι οι σύγχρονοι κίνδυνοι δεν αφορούν μόνο πολιτικό-στρατιωτικά γεγονότα αλλά περιλαμβάνουν ασύμμετρες απειλές, περιβαλλοντικές, οικονομικές και κοινωνικές κρίσεις. Στη συνέχεια εξετάζεται το φαινόμενο του τουρισμού με βαθιές οικονομικές, κοινωνικές, περιβαλλοντικές επιπτώσεις στο τοπικό, εθνικό και διεθνές περιβάλλον. Σε τρίτο στάδιο παρουσιάζεται μια εικόνα εξάρτησης του τουρισμού από τις παραδοσιακές και σύγχρονες κρίσεις ασφάλειας. Τονίζεται ότι οι ένοπλες συγκρούσεις, τα τρομοκρατικά χτυπήματα, οι θανατηφόρες ασθένειες, οι περιβαλλοντικές καταστροφές αλλά και οι οικονομικές κρίσεις επηρεάζουν αρνητικά την τουριστική δραστηριότητα. Επίσης επισημαίνεται ο καθοριστικός ρόλος των Μέσων Μαζικής Ενημέρωσης στη διαμόρφωση των απόψεων για την επικινδυνότητα των απειλών. Το θεωρητικό μέρος κλείνει με επικέντρωση στο χώρο της Μεσογείου που παραδοσιακά αποτελεί τον σημαντικότερο τουριστικό προορισμό. Η εργασία υιοθετεί την υπόθεση ότι, παρά τις οικονομικές, κοινωνικές, πολιτικές διαφορές που παρουσιάζουν μεταξύ τους οι μεσογειακές χώρες, τα βασικά χαρακτηριστικά του τουρισμού στις χώρες αυτές παρουσιάζουν σχετική ομοιογένεια. Στο δεύτερο μέρος της εργασίας εκπονείται μια εμπειρική έρευνα που κινείται σε τρεις άξονες: (α) εξετάζει τις απόψεις τουριστών που περνούν τις διακοπές τους στο νησί της Ρόδου, για τη διασύνδεση της ασφάλειας με την απόφασή τους να επιλέξουν τουριστικό προορισμό, (β) προσεγγίζει απασχολούμενους σε ξενοδοχεία του νησιού, ανιχνεύοντας τις δικές τους απόψεις, (γ) διερευνά τις απόψεις ειδικών σε θέματα ασφάλειας και τουρισμού. Τα συμπεράσματα της έρευνας δείχνουν ότι οι συνθήκες ασφάλειας και η ενημέρωση γύρω από αυτές επηρεάζουν την απόφαση για ταξίδι, άρα και την τουριστική ζήτηση ενός προορισμού. Η ιεράρχηση των κινδύνων είναι σαφής και σε γενικές γραμμές οι απόψεις των τριών ομάδων-στόχων συγκλίνουν στο ότι ο πόλεμος και οι ασύμμετρες απειλές βρίσκονται στην πρώτη και τη δεύτερη θέση όσον αφορά την επίδρασή τους στην τουριστική ζήτηση, με τις επιδημίες στην τρίτη θέση. Ενδιαφέρον παρουσιάζει το ότι οι επαναλαμβανόμενες και οι μόνιμες απειλές, ακόμα και αν μεμονωμένα δεν είναι σοβαρές, επηρεάζουν την τουριστική ζήτηση, σε αντίθεση με αυτές που συμβαίνουν μια φορά οι οποίες δημιουργούν μεν μεγάλη αναστάτωση στην τουριστική ζήτηση αλλά για σχετικά μικρά διαστήματα. Με βάση τα αποτελέσματα αυτά διαμορφώνεται ένα πλαίσιο σύμφωνα με το οποίο η εκτίμηση της ασφάλειας ως προσδιοριστικού παράγοντα της τουριστικής ζήτησης πρέπει να λαμβάνει υπόψη τόσο την ένταση της απειλής όσο και τη συχνότητα εμφάνισης των φαινομένων. Η εργασία κλείνει με την πρόταση ότι οι τουριστικοί φορείς πρέπει να λαμβάνουν υπόψη τα θέματα ασφάλειας, να δραστηριοποιούνται με ετοιμότητα, ευελιξία, σωστή πληροφόρηση, συνεργασία για τη σωστή διαχείριση των κρίσεων.
Κοινωνική εργασία και εθελοντισμός στην ψυχική υγεία
Authors: Κουντουράς Γεώργιος
Published: August 2021

Περίληψη Η παρούσα διατριβή εστιάζει στην κοινωνική εργασία και τον εθελοντισμό στην ψυχική υγεία και επικεντρώνεται στην ανάδειξη του λόγου των επαγγελματιών κοινωνικών λειτουργών και των εθελοντών, αναφορικά με την ανάπτυξη συνεργασιών και την αξιοποίηση του κοινωνικού κεφαλαίου στον τομέα της ψυχικής υγείας. Σκοπός της μελέτης ήταν να διερευνήσει τα χαρακτηριστικά, τις ιδιαιτερότητες, το εύρος, τη συνθετότητα και την ευελιξία που χαρακτηρίζουν τον εθελοντισμό στο πεδίο της ψυχικής υγείας, τη συμβολή του στη διαχείριση των δυσκολιών που γεννούνται στην καθημερινή συνεργασία των εθελοντών με δομές ψυχικής υγείας, αλλά και να αναδείξει τη δυναμική και τις προοπτικές συνεργασίας με τους επαγγελματίες και τους εξυπηρετούμενους σε κλειστές και ανοιχτές δομές ψυχικής υγείας. Η μεθοδολογία που ακολουθήθηκε βασίζεται στην ποιοτική μέθοδο με στόχο μια εις βάθος ανάλυση και ερμηνεία των δεδομένων. Βασικό ερευνητικό εργαλείο αποτέλεσε η ημιδομημένη συνέντευξη, η οποία χρησιμοποιήθηκε ανάλογα με τις ανάγκες για εθελοντές και επαγγελματίες, διότι χαρακτηρίζεται από ευεληξία, χωρίς ένα αυστηρά προκαθορισμένο αριθμό ερωτήσεων δίνοντας τη δυνατότητα για μια σε βάθος διερεύνηση. Το δείγμα της έρευνας αποτέλεσαν είκοσι πέντε κοινωνικοί λειτουργοί που εργάζονται τουλάχιστον για μια πενταετία στην ψυχική υγεία στην Αττική, τη Μακεδονία και τη Θράκη και ένας αντίστοιχος αριθμός εθελοντών που πρόσφεραν εθελοντικές υπηρεσίες σε ψυχιατρικές δομές την περίοδο διεξαγωγής της έρευνας, στις αντίστοιχες Περιφέρειες. Τα αποτελέσματα με βάση την διεξοδική ποιοτική ανάλυση των δεδομένων ανέδειξαν ότι ο εθελοντισμός μπορεί να αναπτυχθεί σε τυπικό ή άτυπο επίπεδο ως οργανωμένη έκφραση της κοινωνίας των πολιτών. Ακόμη αποτυπώθηκε το γεγονός ότι η εθελοντική δράση στο χώρο της ψυχικής υγείας, λειτουργεί στα πλαίσια της κοινωνικής αλληλεγγύης και της προάσπισης των δικαιωμάτων των ασθενών στο επίπεδο του δημοσίου συμφέροντος. Επιπροσθέτως, διαπιστώθηκε το γεγονός της αναγκαιότητας του εθελοντισμού με έναν πολυεπίπεδο και ιδιαίτερο χαρακτήρα, ο οποίος πολλές φορές σχετίζεται με την έλλειψη κινήτρων, εμπειρίας από τους επαγγελματίες για τη διαχείριση ομάδας εθελοντών, καθώς και προβλημάτων εξουθένωσης που ενίοτε περιγράφουν οι ερωτώμενοι. Τέλος, μέσα από το λόγο των ερευνητικών υποκειμένων, αναδείχθηκε η σημασία της εποπτείας και της εκπαίδευσης καθώς και οι δυσκολίες που υπάρχουν στις σχέσεις των εθελοντών με τους επαγγελματίες.
Μελέτη ενδοκρινικών και άλλων παραγόντων του μεταβολισμού του stress σε προεφηβικά παιδιά, σε σχέση με τη σωματική άσκηση
Authors: Παλτόγλου Γεώργιος
Published: August 2021

Σκοπός: Σκοπός της παρούσας μελέτης είναι η αναζήτηση πιθανών συσχετίσεων των ενδοκρινικών παραγόντων του μεταβολισμού του stress και του οξειδωτικού stress, σε σχέση με την παχυσαρκία, την έλευση της εφηβείας και την άσκηση.Υλικό και μέθοδοι: Σε αυτή τη πειραματική μελέτη παρέμβασης, σε 76 υγιή φυσιολογικού σωματικού βάρους και παχύσαρκα, προεφηβικά και εφηβικά αρχικού σταδίου αγόρια, έγινε μια δειγματοληψία πριν και αμέσως μετά, μια βραχεία δοκιμασία αεροβίου άσκησης (έντασης 70% VO2max). Στους συμμετέχοντες μετρήθηκαν δείκτες οξείδωσης και αντιοξείδωσης και ορμόνες των αξόνων υποθαλάμου-υπόφυσης-επινεφριδίων, αυξητικής ορμόνης (GH) και υποθαλάμου-υπόφυσης-γονάδων.Αποτελέσματα: Οι συγκεντρώσεις των δεικτών οξείδωσης και αντιοξείδωσης ήταν υψηλότερες και χαμηλότερες αντίστοιχα στα παχύσαρκα αγόρια. Οι συγκεντρώσεις πριν και μετά την άσκηση των GH και testosterone ήταν χαμηλότερες στα παχύσαρκα εφηβικά αγόρια. Η αντιοξείδωση πριν την άσκηση ήταν χαμηλότερη στα προ- από τα εφηβικά αγόρια. Σε όλες τις ομάδες οι δείκτες οξείδωσης και αντιοξείδωσης μεταβλήθηκαν μετά την άσκηση. Στο σύνολο των συμμετεχόντων η περίμετρος μέσης προέβλεπε βέλτιστα τις τιμές μετά την άσκηση των δεικτών οξείδωσης (θετικά) και αντιοξείδωσης (αρνητικά), ενώ η συγκέντρωση της GH πριν την άσκηση προέβλεπε βέλτιστα τις τιμές μετά την άσκηση των δεικτών οξείδωσης (αρνητικά). Η μετά την άσκηση αύξηση της GH συσχετίστηκε γραμμικά με την αύξηση των δεικτών οξείδωσης (αρνητικά) και αντιοξείδωσης (θετικά). Συμπεράσματα: Μια δοκιμασία βραχείας αεροβίου άσκησης αποτελεί καλό μοντέλο μελέτης του οξειδωτικού στρες, το οποίο είναι αυξημένο στην παιδική παχυσαρκία. Ο άξονας της GH και ιδιαίτερα η διέγερση του, συσχετίζονται ισχυρά με την αντιοξείδωση, μια συσχέτιση που ισχυροποιείται με την έλευση της εφηβείας
There was a numerous family
Authors: Σπαθοπούλου Φιλομάχη
Published: August 2021

Η διατριβη εξεταζει τα εργα της Jane Austen κατω απο το πρισμα της δημοσιας συζητησης για το πληθυσμιακο καθως και των κοινωνικο-οικονομικων θεωριων που κυριαρχουσαν στα τελη του 18ου αιωνα. Η αναγνωση των εργων της Austen γινεται μεσα σε ενα τριγωνικο πλαισιο που αποτελειται απο τηε λειτουργια των πραξεων φιλανθρωπιας, τον δαρβινικο ανταγωνισμο για το τελειο συζυγο και το θεμα της επεκταση της κτηματικης περιουσιας. Οι θεωριες των Malthus, Smith, Godwin και αλλων ενσωματονονται στην αναλυση οπου προτεινεται οτι ο τροπος που η Austen ενστερνιζεται τις ανησυχιες τους βασιζεται κατα κυριο λογο σε θεματα φυλου.
Mη-γλωσσική επικοινωνία σε παιδιά με ειδική γλωσσική διαταραχή
Authors: Παπακαλοδούκα Πανορμίτσα
Published: August 2021

Η παρούσα διατριβή διερεύνησε τη μη-γλωσσική επικοινωνία σε παιδιά με Ειδική Γλωσσική Διαταραχή Έκφρασης (ΕΓΔ-Ε) και μάλιστα σε παιχνίδι προσποίησης με τη μητέρα στο χώρο του σπιτιού τους. Για το σκοπό αυτό διεξήχθη έρευνα προκειμένου α) Να διερευνηθεί η χρήση μη-γλωσσικών επικοινωνιακών συμπεριφορών (π.χ. βλέμμα, χειρονομίες, εναλλαγή σειράς) σε παιδιά με ΕΓΔ β) Να διερευνηθεί το λειτουργικό παιχνίδι και το παιχνίδι προσποίησης σε παιδιά με ΕΓΔ σε σχέση με ΤΑ παιδιά αντίστοιχης χρονολογικής ηλικίας (και στις δύο περιπτώσεις).Η εργασία διαρθρώνεται σε δύο μέρη. Το πρώτο μέρος αποτελείται από 6 κεφάλαια: Στο 1ο κεφάλαιο γίνεται μία ανασκόπηση της τυπικής γλωσσικής ανάπτυξης ιδιαίτερα κατά τα δύο πρώτα έτη και περιγράφονται οι κύριες θεωρίες των πεδίων της γλώσσας ( φωνολογίας, μορφολογίας, σύνταξης, σημασιολογίας και πραγματολογίας). Στο 2ο και στο 3ο κεφάλαιο δίνεται ο ορισμός και τα ιδιαίτερα χαρακτηριστικά των παιδιών με ΕΓΔ, καθώς και ερμηνείες που έχουν διατυπωθεί για τις ιδιαίτερες γλωσσικές δυσκολίες τους. Στο 4ο και στο 5ο κεφάλαιο παρουσιάζεται η έννοια της μη-γλωσσικής συνεργατικής επικοινωνίας, στα τυπικά αναπτυσσόμενα παιδιά και στα παιδιά με ΕΓΔ. Εδώ δίνεται και το θεωρητικό πλαίσιο με το οποίο επιχειρείται στη συνέχεια η ερμηνεία των ευρημάτων της έρευνάς μας. Στο 6ο κεφάλαιο παρουσιάζονται οι λόγοι για τους οποίους κρίνεται απαραίτητη η παρούσα διατριβή και τίθενται τα ερευνητικά ερωτήματα.Το δεύτερο μέρος αποτελείται από 3 κεφάλαια. Το 1ο κεφάλαιο περιλαμβάνει τη μεθοδολογία της έρευνας όπου αναλύονται τα κριτήρια που χρησιμοποιήθηκαν, η μέθοδος συλλογής του υλικού, η διαδικασία και η κωδικοποίηση των στοιχείων. Εδώ περιλαμβάνεται και η αναδρομική έρευνα που πραγματοποιήθηκε για τη συλλογή στοιχείων από τη βρεφική ηλικία των παιδιών τα οποία εκ των υστέρων διαγνώστηκαν ως παιδιά με ΕΓΔ. Στο 2ο κεφάλαιο γίνεται η ανάλυση των αποτελεσμάτων και στο 3ο και τελευταίο κεφάλαιο σχολιάζονται τα αποτελέσματα και επιχειρείται η ερμηνεία τους μέσω της θεωρίας της διυποκειμενικότητας.
Σύμφωνο σταθερότητας για τη ΝΑ Ευρώπη 1999-2008
Authors: Μποζούδη Μαρία
Published: August 2021

Η διδακτορική διατριβή επικεντρώνεται στα ιδιαίτερα θεσμικά χαρακτηριστικά και το ρόλο του Συμφώνου Σταθερότητας για τη ΝΑ Ευρώπη, και το έργο του για τη σταθεροποίηση της ΝΑ Ευρώπης κατά την περίοδο 1999-2008, εξετάζοντας το μηχανισμό αυτό ως ιδιαίτερο μόρφωμα του διεθνούς δικαίου και της διεθνούς θεσμοποίησης, θέτοντάς τον στο πλαίσιο των πολιτικών και θεσμικών συνθηκών της μετα-Ψυχροπολεμικής περιόδου, αλλά και της διαδικασίας περιφερειακής και Ευρωπαϊκής ολοκλήρωσης. Θεωρητικά, η διατριβή είναι βασισμένη στο πλαίσιο του πλουραλισμού, με στοιχεία κονστρουκτιβισμού. Η έρευνα υπήρξε πρωτογενής, καθώς δεν έχει υπάρξει αντίστοιχη εξέταση ή ανάλυση του Συμφώνου Σταθερότητας στο παρελθόν. Περιελάμβανε αναδρομή σε πρωτότυπα κείμενα διεθνών συνθηκών, συμφωνιών, αποφάσεων και διακηρύξεων, αλλά και συνεντεύξεις με πρόσωπα που διαδραμάτισαν ρόλο σχετικά με το έργο του Συμφώνου Σταθερότητας. Η διατριβή περιλαμβάνει εισαγωγή, 6 κεφάλαια, συμπεράσματα και παραρτήματα. Στο πρώτο κεφάλαιο, εξετάζονται θέματα της διεθνούς οργάνωσης, με επίκεντρο το διεθνές δίκαιο και την καθιέρωση διεθνών κανόνων και αρχών συμπεριφοράς, προσεγγίζοντας το Σύμφωνο Σταθερότητας ως πρωτότυπο θεσμό εισαγωγής διεθνών αρχών και αξιών στη περιοχή της ΝΑ Ευρώπης. Στο δεύτερο κεφάλαιο γίνεται ανάλυση του πλαισίου θεσμικής συνεργασίας στην Ευρώπη μετά το τέλος του Ψυχρού Πολέμου, με έμφαση στα θέματα της νομιμοποιημένης παρέμβασης και της αποτρεπτικής διπλωματίας, κυρίως μέσω του Οργανισμού για την Ασφάλεια και τη Συνεργασία στην Ευρώπη. Στο τρίτο κεφάλαιο εξετάζεται το ειδικό ιστορικό και πολιτικό πλαίσιο γένεσης του Συμφώνου Σταθερότητας για τη ΝΑ Ευρώπη, με κεντρικό άξονα τη στρατηγική διεύρυνσης της Ευρωπαϊκής Ένωσης και της ευρύτερης Ευρω-Ατλαντικής κοινότητας. Στο τέταρτο κεφάλαιο αναλύεται το περιεχόμενο του Συμφώνου Σταθερότητας για την ΝΑ Ευρώπη, και ο τρόπος λειτουργίας του, ενώ στο πέμπτο κεφάλαιο παρουσιάζεται το συνολικό πλαίσιο περιφερειακής συνεργασίας και οργάνωσης στα Βαλκάνια, στο οποίο εντάχθηκε και το οποίο συμπλήρωσε το Σύμφωνο Σταθερότητας. Το έκτο κεφάλαιο επικεντρώνεται στην καινοτομία του Συμφώνου Σταθερότητας ως νομικό μόρφωμα, με ανάλυση των χαρακτηριστικών του ως διεθνούς οργανισμού - τόσο ως προς τις νομικές του διαστάσεις, όσο και ως προς τον τρόπο λειτουργίας και δράσης του. Στα συμπεράσματα της διατριβής εξετάζεται η επίδραση του Συμφώνου Σταθερότητας για τη ΝΑ Ευρώπη τόσο στο επίπεδο της εσωτερικής ολοκλήρωσης (σε επίπεδο κράτους), όσο και στο περιφερειακό επίπεδο και στο επίπεδο της Ευρω-Ατλαντικής ολοκλήρωσης. Τέλος, αξιολογείται το έργο του Συμφώνου Σταθερότητας ως μια εμπειρία πάνω στην οποία η διεθνής κοινότητα μπορεί να χτίσει περαιτέρω, μέσω της συνεργασίας ήδη υπαρχόντων μηχανισμών ανάπτυξης (π.χ. δίκτυο ΟΗΕ και Παγκόσμια Τράπεζα), δημιουργώντας ένα μόνιμο διεθνή φορέα που θα προσεγγίζει θέματα σταθεροποίησης και αποτροπής κρίσεων στα πρότυπα της ολοκληρωμένης προσέγγισης της ανάπτυξης από το Σύμφωνο Σταθερότητας για τη ΝΑ Ευρώπη.
Tourists' personality and consumer behaviour in social media
Authors: Τσιακάλη Κωνσταντίνα
Published: August 2021

Το περιεχόμενο που δημιουργείται στα μέσα κοινωνικής δικτύωσης (social media) από τους ίδιους τους χρήστες (user-generated-content) και η υποκατηγορία του, τα σχόλια των καταναλωτών στο διαδίκτυο για διάφορα προϊόντα, έχουν δημιουργήσει ένα παγκόσμιο word-of-mouth, το οποίο έχει αλλάξει τις ισορροπίες στην τουριστική βιομηχανία. Μία από τις πιο καίριες επιρροές αυτού του eWOM είναι η επίδρασή του στην διαδικασία λήψης αποφάσεων των τουριστών. Όπως είναι φυσικό, οι παραγωγοί του τουρισμού έχουν, επίσης, επηρεαστεί από αυτές τις αλλαγές. Οι τουριστικές επιχειρήσεις και οι οργανισμοί όχι μόνο εκμεταλλεύονται τα πλεονεκτήματα που προσφέρει το user-generated-content, αλλά παράγουν, επίσης, το δικό τους περιεχόμενο (marketing-generated-content) με στόχο να επηρεάσουν τις αποφάσεις των καταναλωτών. Από την άλλη πλευρά, η συμπεριφορά των τουριστών δεν προκαλείται μόνο από εξωτερικές επιρροές, όπως είναι το περιεχόμενο των μέσων κοινωνικής δικτύωσης (social media), αλλά κι από εσωτερικούς παράγοντες, όπως είναι η προσωπικότητα του ατόμου. Παρ 'όλα αυτά, η έρευνα δεν έχει εξετάσει ακόμη τον τρόπο που το ίδιο περιεχόμενο που δημιουργείται στα social media από τους χρήστες και τις επιχειρήσεις επηρεάζει την συμπεριφορά των τουριστών και την διαδικασία λήψης τουριστικών αποφάσεων στα social media, σχετικά με την προσωπικότητα του ατόμου.Το κενό αυτό έρχεται να καλύψει το τρέχον ερευνητικό έργο εξετάζοντας τον ρόλο της προσωπικότητας στην διαδικασία λήψης τουριστικών αποφάσεων, όσον αφορά στη χρήση και στην αξιοποίηση του περιεχομένου των μέσων κοινωνικής δικτύωσης (social media). Επιπλέον, εξετάζει κατά πόσο η θεωρίας της αυτο-ομοιότητας / αυτο-συνάφειας (self-congruity) ισχύει στα social media. Με βάση το μοντέλο ΕΒΜ, της διαδικασία λήψης τουριστικών αποφάσεων, και το μοντέλο των Πέντε Παραγόντων (Big Five) της προσωπικότητας, η παρούσα μελέτη εξέτασε ένα δείγμα από 582 τουρίστες, χρηστών των μέσων κοινωνικής δικτύωσης. Τα αποτελέσματα έδειξαν ότι η προσωπικότητα επηρεάζει όλες τις φάσεις στην διαδικασία λήψης τουριστικών αποφάσεων, ενώ η αυτο-ομοιότητα (self-congruity) αποτελεί προϋπόθεση, προκειμένου οι καταναλωτές να αισθανθούν συνάφεια με το περιεχόμενο που δημιουργείται τόσο από τους χρήστες, όσο κι από τους παραγωγούς του τουρισμού. Επιπλέον, η έρευνα έδειξε ότι το περιεχόμενο που δημιουργούν οι χρήστες επηρεάζει τη συμπεριφορά των τουριστών περισσότερο από ότι το περιεχόμενο που δημιουργούν οι επιχειρήσεις. Τα ευρήματα της μελέτης συμβάλλουν σημαντικά στην θεωρία της διαδικασίας λήψης αποφάσεων των τουριστών, καθώς και στις πρακτικές μάρκετινγκ που θα πρέπει να ακολουθούνται στα social media.
Η γραμματική των ονομάτων που δηλώνουν χρώμα στη νέα ελληνική
Authors: Αλεξανδρή Αικατερίνη
Published: August 2021

Σκοπός της διατριβής ήταν η δημιουργία μιας γραμματικής των ονομάτων που δηλώνουν χρώμα στη νέα ελληνική, που περιλαμβάνει πληροφορίες για τις διαδικασίες κατασκευής τους (προθηματοποίηση, επιθηματοποίηση, σύνθεση, μετατροπή), για τα στοιχεία που μετέχουν σε αυτές και για τους περιορισμούς που επιβάλλονται κατά την εφαρμογή τους καθώς και για τις τυχόν αποκλίσεις και ιδιαιτερότητες ως προς τη μορφή, τη σύνταξη και τη σημασία τους. Τα θεωρητικά πορίσματά μας εφαρμόστηκαν τόσο στο πλαίσιο της λεξικογραφίας, με την παρουσίαση ενός πρότυπου λεξικού χρωματικών όρων και την κατασκευή γλωσσικών δεδομένων (ηλεκτρονικό λεξικό των πολυλεκτικών σύνθετων ονομάτων που δηλώνουν χρώμα συγκεκριμένων θεματικών πεδίων), όσο και στο πλαίσιο της διδασκαλίας της ελληνικής ως δεύτερης/ ξένης γλώσσας, κάνοντας μία πρόταση διδακτικής παρέμβασης συνοδευόμενης από χρήσιμα στατιστικά συμπεράσματα, που αφορούν την αποτελεσματικότητα της διδασκαλίας και το βαθμό κατάκτησης του γνωστικού αντικειμένου από τα υποκείμενα που συμμετείχαν στην έρευνα.
Αιματολογική μελέτη συστηματικών αυτοάνοσων νοσημάτων
Authors: Παπαγεωργίου Αριστέα
Published: August 2021

Το Σύνδρομο Sjogren (SS) χαρακτηρίζεται από τον υψηλότερο κίνδυνο μεταξύ όλων των αυτοάνοσων νοσημάτων για κακοήθη εξαλλαγή και ανάπτυξη λεμφώματος.Ο BAFF έχει ενοχοποιηθεί στην παθογένεση τόσο της αυτοανοσίας όσο και των μη Hodgkin λεμφωμάτων (NHL), δεδομένου ότι διαμεσολαβεί μοριακά γεγονότα που επηρεάζουν τη λειτουργία και την επιβίωση των Β-λεμφοκυττάρων που έχει δειχθεί ότι η συνεισφορά τους είναι κρίσιμη στην παθογένεση και των δύο κλινικών οντοτήτων. Ειδικότερα, η μετάλλαξη His159Tyr του υποδοχέα του BAFF (BAFF- R) έχει βρεθεί ότι προσδίδει αυξημένο κίνδυνο σε ασθενείς με NHL μέσω της ενεργοποίησης της οδού του ΝF-κΒ. Σε αυτή τη βάση, η παρούσα μελέτη έχει ως πρωτεύοντα στόχο να αξιολογήσει τον επιπολασμό της μετάλλαξης His159Tyr του γονιδίου BAFF - R σε ασθενείς με SS σε σύγκριση με άλλα αυτοάνοσα νοσήματα και υγιείς μάρτυρες (HC), να διερευνήσει τυχόν συσχετίσεις με συγκεκριμένα χαρακτηριστικά του SS και των λεμφωμάτων, καθώς και να διερευνήσει τις λειτουργικές συνέπειες της μετάλλαξης BAFF-R σε αυτόν τον αυτοάνοσο πληθυσμό. Η ανάπτυξη Μη Hodgkin λεμφωμάτων (NHL) στο σύνδρομο Sjӧgren (SS) παραμένει μία δυνητικά θανατηφόρα επιπλοκή. Για το λόγο αυτό, η μελέτη μας εστιάστηκε επίσης στην αναγνώριση προγνωστικών παραγόντων για την έκβαση των λεμφωμάτων, προκειμένου, οι κλινικοί ιατροί να έχουν τη δυνατότητα να λαμβάνουν κατάλληλες και ιδανικά εξατομικευμένες θεραπευτικές αποφάσεις. Στοχεύοντας στην αναγνώριση προγνωστικών παραγόντων για την έκβαση των NHL, που αναπτύσσονται σε έδαφος πρωτοπαθούς SS (SS-NHL), αναλύσαμε αναδρομικά μια κοορτή 77 ασθενών διαγνωσθέντων με NHL, σύμφωνα με τα κριτήρια κατηγοριοποίησης του Παγκόσμιου Οργανισμού Υγείας για τις αιματολογικές κακοήθειες και SS, σύμφωνα με τα Αμερικάνικα-Ευρωπαϊκά ομόφωνα διαγνωστικά κριτήρια. Συγκεκριμένα, εξετάσαμε την επίδραση της ενεργότητας του SS ποσοτικοποιημένη με το δείκτη ESSDAI (Δείκτης ενεργότητας του SS που εισήγαγε η Ευρωπαϊκή συμμαχία ενάντια στα ρευματολογικά νοσήματα) στην πρόγνωση της έκβασης των NHL. Επικεντρωθήκαμε στη συσχέτιση μεταξύ της ενεργότητας του SS (ESSDAI), με την συνολική επιβίωση (overall survival-OS) και την επιβίωση ελεύθερη συμβάματος (event free survival-EFS).
Εικαστική αγωγή με τη χρήση των τεχνολογιών πληροφορίας και επικοινωνίας (ΤΠΕ)
Authors: Σιγούρος Ιωάννης
Published: August 2021

Το φαινόμενο της κυριαρχίας της εικόνας στην εποχή μας απαιτεί από τον σύγχρονο άνθρωπο να είναι σε θέση να αποκωδικοποιεί και να ερμηνεύει τα οπτικά προϊόντα του κοινωνικού περιβάλλοντός του. Στην κατεύθυνση αυτή το σχολείο μπορεί να συμβάλει καθοριστικά με την προσαρμογή του προγράμματος σπουδών στις σύγχρονες κοινωνικές επιταγές. Η καλλιέργεια του οπτικού γραμματισμού προσφέρει στους εκπαιδευόμενους όλες εκείνες τις γνώσεις και τις δεξιότητες που μπορούν να διευκολύνουν την επικοινωνία τους μέσω των εικόνων. Οι νέες παιδαγωγικές αντιλήψεις προτάσσουν τη χρήση των Τεχνολογιών Πληροφορίας και Επικοινωνιών, καθώς οι τελευταίες διαθέτουν πλήθος εκπαιδευτικών ηλεκτρονικών εργαλείων και περιβαλλόντων μάθησης, τα οποία μπορούν να δημιουργήσουν ένα πιο ελκυστικό μαθησιακό περιβάλλον, ενεργοποιώντας τις αισθήσεις των μαθητών/τριών, κινητοποιώντας το ενδιαφέρον τους και εξοικειώνοντάς τους με την εικαστική δημιουργία, με απώτερο στόχο την κατάκτηση της οπτικής γλώσσας επικοινωνίας. Η παρούσα διδακτορική διατριβή προτείνει έναν τρόπο διεπιστημονικής προσέγγισης του οπτικού γραμματισμού, αξιοποιώντας την Εικαστική Αγωγή και τη Μυθολογία. Έτσι, σχεδιάζονται διδακτικές παρεμβάσεις μέσω των οποίων επιχειρείται η διερεύνηση της σχέσης μεταξύ του βαθμού ανάπτυξης της δημιουργικής σκέψης των εκπαιδευομένων και της επίδοσής τους στη δημιουργία εικαστικών έργων, με τη χρήση των Τεχνολογιών Πληροφορίας και Επικοινωνιών, που αποτελεί και το βασικό ερευνητικό ερώτημα της παρούσας Διατριβής. Η έρευνα αυτή, μάλιστα, διεξάγεται σε δύο διαφορετικές ηλικιακές ομάδες εκπαιδευομένων της πρωτοβάθμιας και της τριτοβάθμιας εκπαίδευσης, ενώ στο τέλος διενεργείται σύγκριση των αποτελεσμάτων των δύο εξεταζόμενων ομάδων.
Ψηφιακά διαδραστικά παιχνίδια και η επίδρασή τους στην ψυχική κατάσταση ατόμων με σχιζοφρένεια
Authors: Πάτση Χαρίκλεια
Published: August 2021

Οι Τεχνολογίες της Πληροφορίας και Επικοινωνίας (ΤΠΕ), έχουν διεισδύσει σε όλους τους τομείς της ανθρώπινης δραστηριότητας. Τα σύγχρονα ψηφιακά παιχνίδια που απαιτούν κίνηση και σωματική άσκηση από τα άτομα ονομάζονται exergames. Ο τρόπος ζωής και οι συνήθειες των ατόμων με σχιζοφρένεια έχουν σαν συνέπεια την εμφάνιση πολλαπλών χρόνιων ασθενειών. Ένα μεγάλο ποσοστό αυτών είναι καπνιστές, δε συμμετέχουν σε προγράμματα άσκησης και ακολουθούν διατροφή με υψηλά λιπαρά. Σκοπός της παρούσας έρευνας ήταν να διερευνήσει την επίδραση ενός ψηφιακού διαδραστικού παιχνιδιού στα ανθρωπομετρικά χαρακτηριστικά, στην ψυχική κατάσταση και στη διάθεση των ατόμων με σχιζοφρένεια. Το δείγμα της έρευνας αποτέλεσαν 8 άτομα με σχιζοφρένεια, ηλικίας από 35 έως 63 ετών. Για το σκοπό αυτό χρησιμοποιήθηκε το ψηφιακό διαδραστικό παιχνίδι που λειτουργεί στη συσκευή του Nintendo Wii. Η συχνότητα ενασχόλησης με το ψηφιακό διαδραστικό παιχνίδι ήταν 3 φορές/εβδομάδα και η διάρκεια ενασχόλησης 45 λεπτά. Πραγματοποιήθηκαν μετρήσεις του σωματικού βάρους και ύψους για τον προσδιορισμό του δείκτη μάζας σώματος. Επιπρόσθετα πραγματοποιήθηκαν προσωπικές δομημένες συνεντεύξεις από Ψυχίατρο και χρησιμοποιήθηκε το ερωτηματολόγιο POMS, για να εξεταστεί η διάθεση και τα συναισθήματα των συμμετεχόντων από την ενασχόλησή τους με το ψηφιακό διαδραστικό παιχνίδι. Από τη μελέτη των αποτελεσμάτων της έρευνας το κύριο συμπέρασμα ήταν ότι το ψηφιακό διαδραστικό παιχνίδι συνέβαλε στη βελτίωση της διάθεσης των συμμετεχόντων. Οι συμμετέχοντες ασχολούνταν με ενθουσιασμό με αυτό και ανέφεραν ότι ήταν διατεθειμένοι να συνεχίσουν να ασκούνται με ψηφιακά διαδραστικά παιχνίδια και με αθλήματα σε πραγματική διάσταση.
Μεταβολές της ηπατικής, νεφρικής και παγκρεατικής λειτουργίας στις καρδιοχειρουργικές επεμβάσεις
Authors: Θεοδωράκης Ιωάννης
Published: August 2021

Συμπεράσματα : H αύξηση στην ταχύτητα και στον όγκο ροής της πυλαίας φλέβας και η ελάττωση στην ταχύτητα και στον όγκο ροής της ηπατικής αρτηρίας στην περίοδο μετά την καρδιοπνευμονική παράκαμψη μπορεί να αποδοθεί στην τεχνική της υποθερμικής εξωσωματικής κυκλοφορίας και στη ρυθμιστική αντίδραση της ηπατικής αρτηριακής ροής, αντίστοιχα. Η ελάττωση στη νεφρική αρτηριακή ταχύτητα και ροή και η παράλληλη αύξηση στις παραμέτρους έγχρωμης υπερηχογραφικής απεικόνισης δείκτης αντίστασης και δείκτης παλμικότητας μπορεί να θεωρηθούν ως δείκτες νεφρικής υποάρδευσης και ενδονεφρικής αγγειοσύσπασης. Συνεπώς επιβάλλεται η διατήρηση υψηλού δείκτη υποψίας για την πρώιμη διάγνωση μη καρδιακών επιπλοκών στην περίοδο μετά την εξωσωματική κυκλοφορία και η εφαρμογή υποστηρικτικής φροντίδας σε περίπτωση διακυβευόμενης σπλαχνικής αιμάτωσης. Σκοπός της μελέτης αυτής είναι η κλινικοεργαστηριακή μελέτη των δυνητικών μεταβολών της ηπατικής, της νεφρικής και της παγκρεατικής λειτουργίας σε ασθενείς που υποβάλλονται σε καρδιοχειρουργικές επεμβάσεις. Η μελέτη πραγματοποιήθηκε με δεδομένα που αντλήθηκαν κυρίως με τη συμβολή της διακοιλιακής υπερηχογραφίας και δευτερευόντως με κλασσικές βιοχημικές εξετάσεις. Το συμπέρασμα της μελέτης ευελπιστούμε ότι θα προσφέρει σημαντική ενημέρωση στους συναδέλφους όλων των εμπλεκομένων ειδικοτήτων (Καρδιοχειρουργούς, Καρδιολόγους, Αναισθησιολόγους). Πιστεύουμε ότι θα αποτελεί εφεξής ένα σημαντικό βιβλιογραφικό δεδομένο και ότι θα αποτελέσει ένα κίνητρο για περαιτέρω μελέτη του ίδιου θέματος ή συναφών θεμάτων.